Segmi drant tedyanin iḥuzan tamurt deg 1980 d umgerfad (boycott) n 1994 itekcem tmaziɣt deg unagraw asinan, akken ad tuɣal d tutlayt yettwaslemden seg 1995. Almi d aseggas n 2003 i tuɣal d taɣelnawt, deg talit-a aselmed n tmaziɣt iqeɛɛed iman-is cwiṭ tuɣal tesɛa ihalen unṣiben ussnanen, tuɣal tamziɣt d tutlayt tunsibt deg 07 furar 2016. Seg imiren ad naf iselmaden ttaken azal s waṭas i ufares s tira deg yal aswir, imi ulac alemmud mebla tira, d aɣen ulac aselmed mebla akala iwilmen i useḍru n ufares s tira.